Държавен вестник, бр. 91, 2008 г., стр. 88

С Т Р .  88
Д Ъ Р Ж А В Е Н   В Е С Т Н И К
Б Р О Й  91
1. да следи за правилното съхраняване на
сервизните карти, пломбажните клещи, запи-
сите и формулярите;
2. незабавно да съобщи на Държавната аген-
ция за метрологичен и технически надзор и на
Изпълнителна агенция “Автомобилна админис-
трация” в случай на изгубена, открадната или
повредена карта;
3. да вземе мерки за подаване на заявленията
за издаване и подновяване на сервизните карти;
4. да следи за спазване на изискванията при
използване на сервизните карти;
5. да изисква и съхранява сервизните карти
на техниците, които са напуснали сервиза или
не извършват повече регламентираната дейност;
6. да уведомява Държавната агенция за метро-
логичен и технически надзор в случаите по чл. 11,
ал. 2, т. 1, 2 и 3, по чл. 42, т. 5 и по чл. 43, ал. 2, т. 5.
Чл. 43. (1) Всеки сервизен техник носи инди-
видуална отговорност за всяка валидна сервиз-
на карта и ПИН-код, които са му издадени, и за
всички дейности, осъществени с негова сервиз-
на карта, включително в случаите, когато ня-
кои дейности се извършват под негов контрол
от друго лице, което той обучава.
(2) Сервизните техници са длъжни:
1. да не издават своя ПИН-код;
2. да не позволят други лица да използват
тяхната сервизна карта;
3. редовно да изтеглят данните от сервизна-
та карта, за да не се загуби записана върху нея
информация;
4. незабавно да докладват на отговорника на
сервиза за загубена, открадната или повредена
карта;
5. да съобщават на отговорника на сервиза
при съмнения за използване на картата от дру-
го лице;
6. да спазват мерките за сигурност;
7. при напускане да предоставят на отговор-
ника на сервиза своята сервизна карта за съхра-
нение;
8. съвместно с отговорника на сервиза да
предприемат действия за издаване или подно-
вяване на сервизната карта.
Раздел VIII
Контрол
Чл. 44. (1) Контролът за спазване изисква-
нията по тази наредба се осъществява от опре-
делени със заповед от председателя на Държав-
ната агенция за метрологичен и технически
надзор длъжностни лица.
(2) В рамките на контрола по ал. 1 Държав-
ната агенция за метрологичен и технически
надзор може да извършва съвместни проверки
с Изпълнителна агенция “Автомобилна адми-
нистрация”.
(3) Контролът на регистрираните лица
включва планови и извънредни надзорни про-
верки най-малко веднъж годишно.
Чл. 45. (1) Контролът по чл. 44 обхваща:
1. преглед на условията, при които се извър-
шват дейностите в обхвата на регистрацията за
съответствие с условията, при които е издадено
удостоверението за регистрация;
2. преглед на съставените и съхраняваните
по реда на тази наредба документи и записи,
включително електронни;
3. проверка на изпълнението на дадените от
Държавната агенция за метрологичен и техни-
чески надзор предписания и указания;
4. контрол за извършване на дейностите в
обхвата на регистрацията в съответствие с изис-
кванията на тази наредба.
(2) Контролът по ал. 1, т. 4 може да включва
повторни проверки на тахографи.
Чл. 46. (1) В рамките на контрола по чл. 44
длъжностните лица:
1. дават задължителни предписания и ука-
зания;
2. съставят актове за установяване на адми-
нистративни нарушения.
(2) Наказателните постановления се изда-
ват от председателя на Държавната агенция за
метрологичен и технически надзор или от оп-
ределени от него длъжностни лица.
(3) Съставянето на актовете, издаването и
обжалването на наказателните постановления
и изпълнението на наложените наказания се
извършват съгласно Закона за административ-
ните нарушения и наказания.
Чл. 47. При извършване на контрола длъж-
ностните лица се легитимират със служебни-
те си карти, издадени и заверени за текущата
календарна година от председателя на
ДАМТН или от упълномощено от него длъж-
ностно лице.
Преходни и заключителни разпоредби
§ 1. Тази наредба се издава на основание
чл. 89, ал. 4 от Закона за автомобилните пре-
вози.
§ 2. (1) Издадените удостоверения по реда
на раздел VI от Наредба № 12 от 2007 г. за изис-
кванията за задължителна употреба на
контролните уреди за регистриране на данните
за движението на автомобилите и работата на
екипажите, както и функционалните и техни-
ческите изисквания към тях (ДВ, бр. 6 от 2007 г.)
са валидни за срок три години, считано от дата-
та на издаването им.
(2) При извършване на дейностите в обхва-
та на удостоверенията по ал. 1 регистрирани-
те лица са длъжни да спазват изискванията
по тази наредба.
(3) Заварените производства по издаване на
удостоверения по ал. 1 продължават по реда на
тази наредба.
§ 3. Наредбата влиза в сила от датата на
обнародването є в “Държавен вестник”.
Министър: П. Димитров